[{"text_idx": "#000005", "text": "Council looks to put Cardiff forward as a Euro \u201928 host city"}, {"text_idx": "#000006", "text": "Cardiff: Ward councillors give mixed reaction to segregated recycling"}, {"text_idx": "#000009", "text": "MAE Cyngor Gwynedd ar ran ystod o fudd-ddeiliaid yn datblygu enwebiad i geisio sicrhau statws safle treftadaeth y byd i dirwedd llechi gogledd orllewin Cymru sy\u2019n cynnwys chwe ardal allweddol. Ochr yn ochr a\u0302\u2019r gwaith o ddatblygu\u2019r enwebiad, mae\u2019r Cyngor wedi sicrhau arian gan Gronfa Dreftadaeth y Loteri Genedlaethol Cynllun Lle Arbennig, Cronfa Partneriaeth Eryri ac Arloesi Gwynedd Wledig, yn cael ei adnabod fel Cynllun \u2018LleCHI\u2019. Mae\u2019n canolbwyntio ar ymgysylltu cymunedol, grymuso lleol, gwella cyrchfannau, adfywio cymunedol a chodi balchder. Dywedodd y Cynghorydd Gareth Thomas, Aelod Cabinet Economi Cyngor Gwynedd: \u201cRydym wedi mynd ati godi ymwybyddiaeth yn rhai o\u2019n hysgolion cynradd ar y cyd gyda\u2019r Gwasanaeth Archifau i Ysgolion ac artistiaid i greu darnau o waith celf trawiadol sydd wedi eu harddangos yn lleol ac wedi eu rhannu ar ffurf fideo.\u201cEnghraifft ddiweddar o hyn ydi\u2019r ffaith fod gwaith celf disgyblion Ysgol y Felinheli wedi ei drosglwyddo i\u2019r wal amddiffyn rhag llifogydd yn y pentref.\u201dMae\u2019r cynllun Llysgenhadon Ifanc Uwchradd hefyd yn rhan o brosiect LleCHI ac yn ymgais i ddod a phobl ifanc ardaloedd Llechi Cymru at ei gilydd, trwy gyfres o weithdai, ymweliadau a digwyddiadau yn eu hyfforddi a\u2019u datblygu i ddod yn Llysgenhadon Ifanc i\u2019r Cais Treftadaeth Byd.Ers Mai 2019, mae criw o hyd at 15 o bobl ifanc ar draws y sir wedi bod yn dod ynghyd yn dilyn proses recriwtio ar y cyd gydag Amgueddfa Lechi Cymru, ac wedi llu o brofiadau amrywiol.Ychwanegodd y Cynghorydd Gareth Thomas: \u201cO ysgrifennu blogs a dylunio logo i ymweld a\u0302\u2019r ceudyllau dan do yn Llechwedd a theithio ar y wifren wib yn Zipworld Bethesda \u2013 mae\u2019r prosiect llysgenhadon ifanc LleCHI wedi cynnig profiadau arbennig i\u2019r bobl ifanc.\u201cFe gawsant hefyd gyfarfod rhithiol gydag Asesydd ICOMOS i\u2019r cais Safle Treftadaeth y Byd, cyfrannu mewn paneli trafod a mynychu amryw o ddarlithoedd a digwyddiadau.\u201cEr bod y cyfnod clo dros y flwyddyn ddiwethaf wedi golygu addasu profiadau\u2019r bobl ifanc, rydym wedi llwyddo i gynnal sesiynau rheolaidd yn rhithiol.\u201dMae\u2019r llysgenhadon wedi cael cyfle lleisio a helpu i olygu fideo o\u2019u profiadau, trafod datblygiadau Boston Lodge Rheilffordd Ffestiniog ac Eryri yn ogystal a\u0302 holi\u2019r go\u0302l-geidwad rhyngwladol Owain Fo\u0302n Williams am sut mae tirwedd chwarelyddol Dyffryn Nantlle yn ysbrydoli ei waith celf.Hefyd, mae\u2019r bobl ifanc hefyd wedi bod yn trafod gydag artistiaid lleol sy\u2019n creu murluniau yn ein cymunedau llechi, ac yn fwy diweddar holi\u2019r awdur Angharad Tomos am ei nofel Y Castell Siwgr. Mae hyn wedi arwain at weithdai difyr gyda Chastell Penrhyn i ddysgu am eu harddangosfa a hanes trefedigaethol \u2018Beth yn y Byd\u2019.Mae adborth gan y bobl ifanc wedi bod yn bositif iawn, gyda Cian Rhys yn dweud: \u201cRydw i\u2019n falch iawn o fod wedi cael y cyfle o gyfrannu i\u2019r cais yma a byddwn wrth fy modd pe byddwn yn sicrhau\u2019r dynodiad Safle Treftadaeth y Byd a fy mod wedi cyfrannu i sicrhau fod hanes y diwydiant yn cael ei gadw yn fyw yn y cof am flynyddoedd i ddod.\u201dCeir gipolwg o brofiadau\u2019r llysgenhadon ifanc ar eu tudalen YouTubeOs ydych chi eisiau bod yn rhan o\u2019r cynllun neu eisiau gwybod mwy cysylltwch drwy ebostio [email protected]"}, {"text_idx": "#000010", "text": "Wrexham Council sees increase in residents using digital platform"}, {"text_idx": "#000011", "text": "Denbighshire councillors warn about dangers of black mould"}, {"text_idx": "#000012", "text": "Flintshire Council to look at problem parking outside schools"}, {"text_idx": "#000013", "text": "You must be logged in to post a comment."}, {"text_idx": "#000015", "text": "This website and associated newspapers adhere to the Independent Press Standards Organisation\u2019s Editors\u2019 Code of Practice. If you have a complaint about the editorial content which relates to inaccuracy or intrusion, then please contact the editor here. If you are dissatisfied with the response provided you can contact IPSO here"}, {"text_idx": "#000017", "text": "Coed Pella being empty is a myth"}]